Robert Blake
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Englands historie,Biografier i Englands historie
Robert Blake var en engelsk admiral. Han sto på parlamentets side, under Oliver Cromwell, i borgerkrigen i 1642 og ble i 1649 sjef for parlamentets flåte som ødela den kongelige flåten under prins Rupert.
Blake var senere involvert i den første anglo-nederlandske krigen (1652–1654), der han kjempet en rekke slag mot den nederlandske admiralen Maarten Tromp, som til sist ble beseiret og drept. Blake ledet også sjøslag mot Barbareskpirater ved Tunis i 1655, og var med i krigen mot Spania fra 1654. I 1657 erobret han seks spanske sølvskip i selve havnen Vera Cruz, som hadde sterke festningsverk.Robert Blake var lenge plaget av dårlig helse og døde i 1657 i Plymouth etter å ha returnert fra en ekspedisjon til Spania. Han regnes som en av Englands store sjøhelter. Litteratur Baumber, M. (2008). Blake, Robert (bap. 1598, d. 1657), naval and army officer. Oxford Dictionary of National Biography . Oxford: Oxford University Press.